Nov 08,2016
ఐసీఐసీఐ బ్యాంకు లాభం రూ.3,102 కోట్లు
న్యూఢిల్లీ: దేశంలో అతిపెద్ద ప్రయివేటు విత్త సంస్థ ఐసీఐసీఐ బ్యాంకు ఫలితాలకు మొండి బాకీలు గండి కొట్టాయి. ప్రస్తుత ఆర్థిక సంవత్సరం జులై నుంచి సెప్టెంబర్‌తో ముగిసిన ద్వితీయ త్రైమాసికంలో మొండి బాకీలకు కేటాయింపులు 8 రెట్లు పెరిగాయి. దీంతో గత త్రైమాసికంలో బ్యాంకు స్టాండ్‌లోన్‌ లాభాలు స్వల్పంగా 2.4 శాతం పెరిగి రూ.3,102 కోట్లుగా నమోదయ్యాయి. గతేడాది ఇదే త్రైమాసికంలో బ్యాంకు రూ.3,030.11 కోట్ల లాభాలను ఆర్జించింది. గత సెప్టెంబర్‌ ముగింపు నాటికి బ్యాంకు స్థూల నిరర్థక ఆస్తులు 6.82 శాతానికి ఎగిశాయి. ఇంతక్రితం జూన్‌ ముగింపు నాటికి జీఎన్‌పీఏ 5.87 శాతంగా నమోదయ్యాయి. క్యూ2 ముగింపు నాటికి బ్యాంకు నికర ఎన్‌పీఎ 3.35 శాతం నుంచి 3.57 శాతానికి చేరింది. గత త్రైమాసికంలో బ్యాంకు మొత్తం కేటాయింపులు ఏకంగా 7.52 శాతం పెరిగి రూ.7,083 కోట్లకు ఎగిశాయి.
మీ స్నేహితులకు రికమెండ్ చెయ్యండి